شەفەق نیوز/  لیوای 51ی فیرقەی 14ی سوپای عراق،  لە ئاوای گەڕاو لە ناحیەی سەرگەڕان له‌ (خوەرئاوای کەرکوک) ئمڕوو چوارشەممە،  تونێلیگ تەقاننەو و نۆ چه‌كدار داعش لەناوی کوشیان.
یەحیا رەسووڵ، قسەکەر فەرماندەی هیزە چەکدارەیل عراق لە بەیاننامیگ رەسیە ئاژانس شەفەق نیوز وت: له‌و تونێله‌ توەنستنە نۆ چەکدار داعش بكوشن.
یه‌حیا ره‌سووڵ، باس ئەوەیش کرد ک ناسنامەی یەکیگ لە کوشیاگەیل ناسریاگە ک یەکیگە له‌ سەرکردەیل گرووپ نەهاوەندی ئەو تیم تیرۆریستییه‌‌ وە ( ئەبو عومەر) و ( ئەبو سەفیە) ناسریاگە.
قسەکەر هیزەیل چەکدار عراق وتیش:  ئەو مەفرەزە ک کوشیانە خود ئەو مەفرەزە بوینە، ك لە  مانگ گوزەشتە  پەلامار لەبان خاڵیگ لیوای 96ی فیرقەی 14 جیوەجی کردیە.
